/* COM/2010/0456 - COD 2008/0198 */ KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatusettepanekute kohta, mis käsitlevad nõukogu seisukohta seoses järgmise ettepanekuga: EUROOPA PARLAMENDI JA NÕUKOGU MÄÄRUS, milles sätestatakse puitu ja sellest saadud tooteid turule viivate ettevõtjate kohustused





[pic] | EUROOPA KOMISJON | Brüssel 30.8.2010 KOM(2010) 456 lõplik 2008/0198 (COD) KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatusettepanekute kohta, mis käsitlevad nõukogu seisukohta seoses järgmise ettepanekuga: EUROOPA PARLAMENDI JA NÕUKOGU MÄÄRUS, milles sätestatakse puitu ja sellest saadud tooteid turule viivate ettevõtjate kohustused KOMISJONI ETTEPANEKU MUUTMINE Euroopa Liidu toimimise lepingu artikli 293 lõike 2 alusel 2008/0198 (COD) KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatusettepanekute kohta, mis käsitlevad nõukogu seisukohta seoses järgmise ettepanekuga: EUROOPA PARLAMENDI JA NÕUKOGU MÄÄRUS, milles sätestatakse puitu ja sellest saadud tooteid turule viivate ettevõtjate kohustused 1. Sissejuhatus Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. Taust Komisjon edastas oma ettepaneku Euroopa Parlamendile ja nõukogule (dokument KOM (2008) 644 – 2008/0198 (COD)) 17. oktoobril 2008. Euroopa Parlament võttis oma seisukoha vastu esimesel lugemisel 22. aprillil 2009. Majandus- ja Sotsiaalkomitee esitas oma arvamuse 1. oktoobril 2009. Nõukogu saavutas poliitilise kokkuleppe 15. detsembril 2009 ning võttis oma seisukoha vastu esimesel lugemisel kvalifitseeritud häälteenamusega 1. märtsil 2010. Euroopa Parlament võttis vastu oma seisukoha teisel lugemisel 7. juulil 2010. 3. Komisjoni eesmärk seoses Euroopa Parlamendi muudatusettepanekutega Komisjoni eesmärk seoses Euroopa Parlamendi muudatusettepanekutega on kiita kompromisspakett heaks, kuna see on kooskõlas komisjoni ettepaneku üldeesmärgi ja -iseloomuga. 4. Komisjoni arvamus Euroopa Parlamendi muudatusettepanekute kohta Euroopa Parlament võttis täiskogu istungil 7. juulil 2010 vastu eelnevalt nõukoguga kooskõlastatud kompromisspaketi, et saavutada kokkulepe teisel lugemisel. Kõnealused muudatused hõlmavad peamiselt järgmist. - ebaseaduslikult ülestöötatud puidu ja sellisest puidust puittoodete ELi turule laskmise keelu kehtestamine; - siseturul kauplejatele kohustuse kehtestamine säilitada andmeid selle kohta, kellelt ja kellele nad müüvad puitu ja puidutooteid kommertstingimustel; - järelevalveorganisatsioonide tunnustamine ja tunnustuse tühistamine tsentraliseeritult komisjoni poolt; - määruse kohaldamise tähtaja pikendamine 27 kuuni; - kohaldatavate õigusaktide reguleerimisala muutmine, lisades viite metsa majandamist ja bioloogilise mitmekesisuse kaitset käsitlevatele õigusaktidele, mis on otseselt seotud puidu ülestöötamisega; - riskihindamise kriteeriumide laiendamine, lisades ÜRO Julgeolekunõukogu või Euroopa Liidu Nõukogu karistused seoses puidu impordi või ekspordiga ning relvakonflikti tekkimise võimaluse; - pädevate asutuste luba teostada ettevõtjate ja järelevalveorganisatsioonide kontrolli, kui nende valduses on asjakohast teavet, sealhulgas põhjendatud kahtlusi kolmandatelt osapooltelt. 5. Kokkuvõte Euroopa Liidu toimimise lepingu artikli 293 lõike 2 kohaselt muudab komisjon vastavalt eespool esitatule oma ettepanekut.